ተቋማት በወጣው መመሪያ መሠረት ሠራተኞቻቸውን በማትጋት የደንበኞችን እርካታ ማረጋገጥ እንዳለባቸው የሲቪል ሰርቪስ ሰርቪስ ከሚሽን አሳሰበ፡፡
ባሕር ዳር፡ ሚያዝያ 22/2012 ዓ.ም (አብመድ) በክልሉ የሚገኙ ሁሉም ተቋማት ሠራተኞቻቸው በሰዓት ወጥተው እንዲገቡ ቁጥጥር ማድረግ እንዳለባቸው የአማራ ክልል ሲቪል ሰርቪስ ኮሚሽን አሳስቧል፡፡
ሁሉም የተቋማት ኃላፊዎች ሠራተኞቻቸውን በማበረታታት፣ በመደገፍ እና ለኅሊናቸው ብለው ሥራቸውን አክብረው እንዲሠሩ ማስቻል እንዳለባቸው የአማራ ክልል ሲቪል ሰርቪስ ኮሚሽን ምክትል ኮሚሽነር ቸኮል አጥናፍ አስገንዝበዋል፡፡የክልሉ ሲቪል ሰርቪስ ኮሚሽን በየደረጃው የሚገኙ የመንግሥት ሠራተኞችን በማትጋት ደንበኞች አስፈላጊውን አገልግሎት እንዲያገኙ እየሠራ መሆኑንም ገልጸዋል፡፡ምክትል ኮሚሽነሩ “ከኮሮና ወረርሽኝ ጋር በተያያዘ በወጣው አስቸኳይ ጊዜ አዋጅ መሠረት ከተፈቀደላቸው ሰዎች ውጭ ቀሪዎቹ በሰዓቱ ገብተው እንዲሠሩ ይጠበቃል፤ ግዴታም ነው’’ ብለዋል፡፡